Mykolas Antanas Sapiega

Mykolas Antanas Sapiega (, ) (1711 m. kovo 10/kovo 12 d. Karaliaučiuje – 1760 m. spalio 11 d. Slanime) – 1743 m. Lietuvos tribunolo maršalka, 1739–1746 m. Lietuvos Didysis medžioklis, 1746–1752 m. Palenkės vaivada, 1752–1760 m. Lietuvos pakancleris ir 1757 m. Mstislavlio seniūnas.

 Biografija 
Pirmuosius gyvenimo metus praleido Prūsijos karalystės mieste Karaliaučiuje, kur buvo susitelkusi didelė Sapiegų giminės dalis, kuri dėl savo paramos Stanislovui Leščinskiui buvo išvyta iš ATR karaliaus Augusto II įsaku. Pirmą kartą į ATR atvyko 1716 metais. 1724–1725 m. mokėsi Karaliaučiuje.

Politinę karjerą pradėjo 1730 m., kai tapo Gulbinų seniūnu. 1732 m. tapo seimo nariu. 1738–1740 m. kartu su broliu Stanislavu dalyvavo turtiniuose ginčuose su Radvilomis. 1743 m. tapo Vyriausiojo Lietuvos Tribunolo Lietuvos tribunolo maršalka. 1744 m. gavo Baltojo erelio ordiną.

 Šeima 
Tėvai: Aleksandras Povilas Sapiega ir Marija Kristina de Béthune, prancūzų amasadoriaus Pranciškaus Gaston de Bethune dukra. 1733 m. birželio 29 d. pirmą kartą susituokė su Katerina Liudvika Sapiegaite (1718−1779), Lietuvos dodžiojo etmono Jono Kazimiero Sapiegos (m. 1730) ir Liudvikos Opalinskos dukterimi. 1745 m. antrą kartą susituokė su Tekle Radvilaite (1703−1747), Lietuvos didžiojo kanclerio Karolio Stanislovo Radvilos (1669−1719) ir Anos Katerinos Sanguškaitės (1676−1746), Lietuvos didžiojo etmono Mykolo Servacijaus Višnioveckio našlės dukterimi, kuri po dvejų metų mirė. 1748 m. trečią kartą susituokė su Aleksandra Čartoriskaitė (1730−1798), Vilniaus kašteliono ir Lietuvos didžiojo kanclerio Mykolo Frederiko Čartoriskio (1696−1775) ir Eleonoros Monikos Valdštein (1710−1792) dukterimi . Vaikų neturėjo.

|-

Mykolas Antanas
Kategorija:Lietuvos tribunolo maršalkos
Kategorija:Lietuvos didieji medžiokliai
Kategorija:Lietuvos pakancleriai
Kategorija:Palenkės vaivados
Kategorija:Mstislavlio seniūnai
Kategorija:Lietuvos tribunolo deputatai
Kategorija:ATR Seimo atstovai